**ՀԻՄՆԱՎՈՐՈՒՄ**

**«ԱՌԻՆՋ ՀԱՄԱՅՆՔԱՅԻՆ ՏՆՏԵՍՈՒԹՅՈՒՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Համաձայն Քաղաքացիական օրենսգրքի 67-68-րդ հոդվածների,  «Տեղական ինքնակառավարման մասին» օրենքի 18-րդ հոդվածի 1-ին մասի 15-րդ կետի, «Պետական ոչ առևտրային կազմակերպությունների մասին»  օրենքի  9-րդ  հոդվածի  5-րդ մասի, 13-րդ հոդվածի 2-րդ մասի, 25-րդ հոդվածի 1-ին և 2-րդ մասերի և հիմք ընդունելով համայնքի ղեկավարի առաջարկը՝ առաջարկվում է լուծարել «Առինջ համայնքային տնտեսություն» համայնքային ոչ առևտրային կազմակերպությունը։   
Կազմակերպությունը ունի 27 աշխատակից, որոնց միջոցով սպասարկում է Առինջ գյուղի տարածքը, բյուջեով նախատեսվել է ծախս 2024 թվականի համար՝ 102 300.0 հազար դրամ, իսկ եկամուտը պլանավորվել է 14 700.0 հազար դրամ, որը կատարվել է մոտ 61.0 տոկոսով։   
 Համայնքում միևնույն քաղաքաքականությունը կիրառելու համար դժվարություն է առաջանում 2 նույն գործառույթն իրականացնող կազմակերպությունների հետ աշխատանքը։ Կազմակերպությունները միավորելիս կրկնվող հաստիքները կկրճատվեն։   
Ձմռան ամիսներին «Առինջ համայնքային տնտեսություն» համայնքային ոչ առևտրային կազմակերպության աշխատանքներին աջակցում է «Աբովյանի համայնքային կոմունալ տնտեսություն» ՀՈԱԿ-ը՝ տրամադրելով աղ և ավազ։ Երկու ՀՈԱԿ-ներում 1 շնչին ընկնող միջին ծախսը կազմում է մոտ 12 800 դրամ։   
Աշխատողների համար առաջարկվում է նրանց տվյալները փոխանցել «Աբովյանի համայնքային կոմունալ տնտեսություն» ՀՈԱԿ-ին՝ նոր հաստիքացուցակը հաստատելուց հետո առաջնահերթությունը նրանց տալու ակնկալիքով։   
Հաշվի առնելով վերը նշված հանգամանքները, ինչպես նաև հաշվի առնելով համայնքային բյուջեի ռացիոնալ օգտագործման և համայնքի կազմակերպությունների արդյունավետ կառավարման անհրաժեշտությունն, առաջարկվում է «Առինջ համայնքային տնտեսություն» համայնքային ոչ առևտրային կազմակերպությունը լուծարել՝ գործառույթները փոխանցելով «Աբովյանի համայնքային կոմունալ տնտեսություն» ՀՈԱԿ-ին։ Օրենքով սահմանված կարգով և ժամկետներում ստեղծել լուծարման հանձնաժողով, հաստատել լուծարման միջանկյալ հաշվեկշիռը և լուծարման հաշվեկշիռը։   
«Առինջ համայնքային տնտեսություն» համայնքային ոչ առևտրային կազմակերպությունը լուծարելու մասին» որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չկա։   
«Առինջ համայնքային տնտեսություն» համայնքային ոչ առևտրային կազմակերպությունը լուծարելու մասին» որոշման նախագծի ընդունման կապակցությամբ Աբովյան համայնքի բյուջեում նախնական վերլուծության արդյունքում եկամուտների և ծախսերի փոփոխություն 2024 թվականի համար չի նախատեսվում:

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**